b'\n_START_ARTICLE_\nBrevbombene i USA 2018\n_START_PARAGRAPH_\nBrevbombene i USA 2018 ble oppdaget den 22. oktober 2018 da milliard\xc3\xa6ren\xc2\xa0George Soros mottok et sprenglegeme\xc2\xa0i posten. Den 24. oktober kom det flere meldinger om mistenkte brevbomber som var blitt sendt til velkjente personer i USA, deriblant de tidligere presidentene Bill Clinton og Barack Obama. I l\xc3\xb8pet av 25. oktober kom det ytterligere varsler om mistenkte sprenglegemer. Totalt er tolv gjenstander som bed\xc3\xb8mmes \xc3\xa5 v\xc3\xa6re bomber blitt identifisert. Politiet og FBI mistenker at pakkene er sendt av samme person og at det dreier seg om r\xc3\xb8rbomber. FBI har etablert en terrorismeutredning og har meldt at det finnes en risiko for at flere bomber stadig er p\xc3\xa5 vei i posten. Samtlige brevbomber er blitt identifisert innen de er blitt \xc3\xa5pnet og ingen er blitt skadet._NEWLINE_Felles for alle mottakerne er at de har uttalt seg kritisk mot den sittende presidenten Donald Trump og at de har tilknytning til Det demokratiske partiet.'